ГъащIэ узыншэм хуаущий
ЩIэблэ
КъБР-м щыIэ УФСИН-м Шэджэм районымкIэ и уголовнэ-гъэзэщакIуэ инспекцэ къудамэм и лэжьакIуэхэр хэтащ «Ди сабийхэм я узыншагъэмрэ шынагъуэншагъэмрэ папщIэ» урысейпсо Iуэхум.
КъБР-м щыIэ МВД-м и УНК-м и оперуполномоченнэ нэхъыжь Давыдовэ Иринэ, Урысей МВД-м Шэджэм районымкIэ и къудамэм балигъ мыхъуахэм я IуэхухэмкIэ и IэнатIэм и унафэщI Ахобеков Зейнаф, КъБР-м Узыншагъэр хъумэнымкIэ и министерствэм и «Диагностикэ центр»-м и дохутыр психиатр-нарколог ПащIэ Артур, Лашынкъей къуажэм и Iимам ДыщэкI Лиуан, Шэджэм район администрацэм Балигъ мыхъуахэм я Iуэхухэмрэ абыхэм я хуитыныгъэр хъумэнымкIэ дэлажьэ комиссэм и лIыкIуэхэу КIыщ Эллэрэ Къардэн Бэллэрэ, ОВД-м и Ветеранхэм я советым и унафэщI Уэрыш Владимир, КъБР-м щыIэ УФСИН-м и УИИ-м Шэджэм районымкIэ и къудамэм и унафэщI Бырсэ Анзор сымэ щIалэгъуалэм епсэлъащ, гъащIэ узыншэм хуаущийуэ. Абыхэм жраIащ хабзэм къемызэгъыу наркотикхэкI гъэхьэзырыныр, щэныр, нэгъуэщI щIыпIэ егъэхьыныр уголовнэ Iуэху зэрыхъур.
ХьэщIэхэм ныбжьыщIэхэр къыхураджащ наркотикхэкIхэр ящэу, зрахьэлIэу ящIэмэ, хъыбар ирагъэщIэну хабзэхъумэ IэнатIэхэм. ,
Дзыхь зэхуащIу зэрызэпсэлъам гугъэ уегъэщI ныбжьыщIэхэр зыхуэсакъыну, яхуэмыгъэхъуж узыфэу гъащIэр зэтезыкъутэнум зыщадзеину.
Зэбар Мадинэ.
